KINNITATUD

RMK riigihangete osakonna

juhataja käskkirjaga 1-47.2764/1.

## 1. Hanke nimetus ja viitenumber

* 1. Hanke nimetus: Koeri maaparandussüsteemi ja Koeri tee rekonstrueerimine
  2. Viitenumber: 261141
  3. Klassifikatsioon: maaparandustööd 45112320-4; teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Koeri (184,6 ha) maaparandussüsteemi ja Koeri tee (2,1 km), mis asuvad Pärnu maakonnas, Lääneranna vallas, Rauksi külas, rekonstrueerimistööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Vesine OÜ** poolt koostatud „Koeri metsakuivenduse rekonstrueerimine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Ülo Lindjärv tel: 505 0744; e-post [ulo.lindjarv@rmk.ee](mailto:ulo.lindjarv@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 1000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Koeri maaparandussüsteemi ja Koeri tee rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Koeri (184,6 ha) maaparandussüsteemi ja Koeri tee (2,1 km) asuvad Pärnu maakonnas, Lääneranna vallas, Rauksi külas RMK katastriüksustel 86302:002:0343 ja 86302:003:0056 ning Eramaad: 86302:003:0005 ja 86302:003:0009.

Objektile on juurdepääs tagatud kohaliku kruuskattega tee "Kidise-Kanamardi tee" (tee nr. 8630031) 4,040 kilomeetril paiknevalt kruuskattega mahasõidukohast, kust algab rekonstrueeritav Koeri tee lõik.

Vajalikud raietööd on RMK poolt lepingu sõlmimise ajaks enamuses osas tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (13,14 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Koeri maaparandussüsteemi kraavide vooluvees liikuva sette kinni püüdmiseks rajatakse settebassein: Ristküliku kujuline settebassein SB1 ehitatakse kuivenduskraavi 107 suudmelõigule vahetult enne ehitatava kuivenduskraavi 107 suubumist rekonstrueeritavasse kuivenduskraavi 106. Ehitustööde ajal on ette nähtud settebasseinide puhastamine settest vähemalt 2 korda. Settebasseinide puhastamine ehituse kui ka ekspluatatsiooni käigus tuleb läbi viia vegetatsiooniperioodil, minimaalse vooluhulga ajal, vältides sellega väljatõstetava sette kandumist tööde teostamise ajal allavoolu. Settest puhastamise käigus peaks ekspluatatsioonil vältima nõlvade töötlemist.

Ehitustööde aegse setete allavoolu kandumise vältimiseks on nähtud ette ehitusaegselt setteekraanide (geotekstiilist ja põhupallidest setteekraanid) paigaldamine (2 tk). Setteekraanid tuleb paigaldada (kraavidele 100 ja 106 suudmesse) selliselt, et suurema vooluhulga korral oleksid setteekraanid püsivad (st ei läheks allavoolu) ning kataksid kogu kraavi ristlõike (st kõrgema veetaseme korral ei tohi filtratsioonitõke kerkida kraavi põhjast kõrgemale, ujuda). Selleks tuleb setteekraanid ankurdada.

Pärast ehitustöid tuleb setteekraanid ja nende taha kogunenud sete eemaldada, et need ei takistaks vee äravoolu eesvooludesse. Setteekraanide paigaldamise täpne materjali vajadus määrata ehitustööde ajal, jälgides kraavi veetaset.

Enne kraavide setetest puhastamist tuleb lammutada koprapais (kraavil 100). Likvideeritud koprapaisu materjali peab paigaldama veejuhtme servast vähemalt 5 m kaugusele juhul, kui materjal ei sega maa kasutamist või ära vedama. Koprapaisude lammutamise ja kaevetööde vahele peaks jääma piisavalt pikk periood, mille käigus leondunud pinnas saaks vabaneda liigsest veest ja saavutada stabiilsuse.

Kuivendussüsteemide rekonstrueerimisel taastatakse kraavivõrk endisel kujul st. taastatakse kraavide ja eesvoolude esialgne sügavus ja ristlõige. Rekonstrueeritavate ja puhastatavate kuivenduskraavide puhul on ette nähtud põhja laius 0,6-1,0 m ning nõlvus 1:1,5 või 1:2. Kraavidel 100, 113, 114 ja 115 paiknevad ol.olevad mulded eramaal, mis ehituse käigus viiakse üle RMK maale. Rekonstrueerimist tuleks alustada uue kuivenduskraavi 107 rajamisega.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (km) |
| RK - rekonstrueeritav kuivenduskraav | 8,483 |
| RT - rekonstrueeritav teekraav | 2,051 |
| ET - ehitatav teekraav | 1,036 |
| EN - ehitatav teenõva | 0,406 |
| EK - ehitatav kuivenduskraav | 0,433 |
| **KOKKU** | **11,699** |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 9m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Ette on nähtud 9 veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Koeri objektil on ette nähtud kahe truubi rekonstrueerimine ja kahekümne kahe uue truubi rajamine. Plasttruubid rajatakse läbimõõduga 40 cm kuni 100 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truubi kohal peab tee muldkeha ja katendi kogupaksus olema Ø 40cm ja Ø 50cm plasttruubil vähemalt 0,50m, Ø 60 cm plasttruubil vähemalt 0,55m, Ø 80cm plasttruubil vähemalt 0,65m ja Ø 100 cm plasttruubil vähemalt 0,75 m.

Kõikidele truupidele on ette nähtud ehitada otsakutele kindlustised järgnevate tüüpotsakutega: 40 kuni 60 MAO ja 80 kuni 100 KOK. Otsakute rajamiseks truupidele tuleb kasutada nõlvust 1:1,75 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega (1.09.2023.a.) ja ehituse üle andes peab otsakul/kindlustusel kasvama ühtlane elujõuline haljastus.

Truupidele, mis jäävad sõidutee alla, on ette nähtud tähispostide paigaldamine, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

Välja kaevatud vanad r/b truubitorud, betoonist otsakud tuleb rekonstrueeritavalt alalt ära vedada ja utiliseerida.

**Koeri tee (2,1 km)** on ette nähtud ol.oleva Koeri tee 1,090km pikkuse lõigu rekonstrueerimine ja uue Koeri tee lõigu rajamine pikkusega 1,005km. Koeri tee saab alguse kruuskattega kohaliku tee "Kidise-Kanamardi tee" (tee nr.8630031) 4,040 kilomeetril paiknevalt kruuskattega mahasõidukohast. Koeri tee rekonstrueeritav lõik pikkusega 1,059km lõppeb ristumisel kvartalite VR089 ja VR090 vahelise sihiga (sihile rajatakse Koeri tee ehitatav lõik) ning sealt edasi jääb Koeri tee ol.olevasse olukorda. Rekonstrueeritava Koeri tee katend on suhteliselt heas seisukorras ning suuremad roopad ja augud puuduvad. Rekonstrueeritava Koeri tee ol.oleva kruuskatte laius on valdavalt 3,50...4,00m vahemikus välja arvatud pikettide 05+16...06+17 vahemikus, kus ol.oleva katendi laius on kohati 3,00m. Rekonstrueeritava Koeri tee pikettide 00+11...10+70 vahemikus on ette nähtud ol.oleva tee ja maapinna tasandamine 5,00m laiuseks aluseks (tee nihkub lõuna suunas vältimaks katendi rajamist elektri maakaabli kohale). Saadud alus on ette nähtud kahepoolse 4% põikkalde kujundamine ja seejärel aluse tihendamine. Koeri tee pikettide 05+16...06+17 vahemikus on 5,00m laiuse aluse saavutamiseks vajalik teeservas paiknevate kõrgendike kaeve ja selle käigus saadava pinnase tasandamine teega piirnevale maa-alale. Rekonstrueeritavale Koeri tee lõigule rajatakse kogu pikkuses kahekihiline kruusast katendikonstruktsioon. Rekonstrueeritava Koeri tee tasandatud ja tihendatud alusele on ette nähtud terves tee pikkuses geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud) paigaldamine. Geotekstiilile on omakorda ette nähtud uue kruusast katendikonstruktsiooni rajamine pealt laiusega 3,80m ja kahepoolse 4% põikkaldega. Kruusast katendikonstruktsiooni aluskiht ehk kandev kiht paksusega 0,20m on ette nähtud rajada sorteeritud kruusast positsioon nr. 4 ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast positsioon nr. 6. Koeri tee rekonstrueerimise käigus on ette nähtud ka Elektrilevi OÜ elektri keskpinge maakaabli kaitsmine kaablikaitsetoruga 750N. Elektri keskpinge maakaabli kaitsmine kaablikaitsetoruga on ette nähtud Koeri tee alguses paikneva rekonstrueeritava mahasõidukoha all (kaks paralleelset maakaablit), elektri maakaabli ristumistel rekonstrueeritavate ja rajatavate mahasõidukohadega M3 ning elektri maakaabli ristumistel ehitatava Koeri tee algusesse rajatava ristmikuga R-T.

Koeri tee ehitatav lõik saab alguse Koeri tee rekonstrueeritava lõigu lõpust ning kulgeb Koeri piki kvartalite VR089 ja VR090 vahelist sihti ning lõpeb kvartalite VR087/VR084 ja VR088/VR085 vahelisel sihil. Ehitatava Koeri teetrass on liigniiske ning tulenevalt teetrassi liigniiskusest on kvartali siht kohati auku sõidetud. Ehitataval Koeri teel on ette nähtud pikettide

11+10...20+75 vahemikus teetrassi tasandamine 7,00m laiuseks aluseks ning saadud aluse tihendamine. Tihendatud alusele on omakorda ette nähtud teekraavide kaevamisel saadavast mineraalpinnasest mulde rajamine pealt laiusega 6,00m ja paksusega 0,30m. Kohapealsest mineraalpinnasest muldele tuleb anda kahepoolne 4% põikkalle ning saadud mulle tihendatakse. Ehitatavale Koeri teele rajatakse kogu pikkuses kahekihiline kruusast katendikonstruktsioon. Ehitatava Koeri tee tasandatud ja tihendatud muldele on ette nähtud terves tee pikkuses geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud) paigaldamine. Geotekstiilile on omakorda ette nähtud uue kruusast katendikonstruktsiooni rajamine pealt laiusega 4,50m ja kahepoolse 4% põikkaldega. Kruusast

katendikonstruktsiooni aluskiht ehk kandev kiht paksusega 0,30m on ette nähtud rajada sorteeritud kruusast positsioon nr. 4 ja katendikonstruktsiooni pealiskiht ehk kulumiskiht paksusega 0,10m on ette nähtud rajada purustatud kruusast positsioon nr. 6.

Koeri tee rekonstrueerimise käigus on ette nähtud ka kohaliku kruuskattega tee "Kidise-Kanamardi tee" (tee nr. 8630031) ja Koeri tee ristumiskoha rekonstrueerimine ehk Koeri tee mahasõidukohale uue kruusast katendi ehitamine + kohaliku kruuskattega tee kulumiskihi uuendamine mahasõidukoha ulatuses. Koeri tee ja kohaliku tee „Kidise- Kanamardi tee" ristumiskoha rekonstrueerimisel on ette nähtud Koeri tee mahasõidukohale uue kruusast katendi ehitamine ja kohaliku kruuskattega tee kulumiskihi uuendamine mahasõidukoha ulatuses. Mahasõidukoha rekonstrueerimise käigus ei ole ette nähtud rekonstrueeritava ristumiskoha teravnurga pöörderaadiuse suurendamist. Ol.oleva kruuskattega mahasõidukoha rekonstrueerimise käigus on esmalt ette nähtud ol.oleva mahasõidukoha pinnasega segunenud kruuskatte eemaldamine ≈0,20m paksuse kihina ning saadud pinnase minema vedamine (mahasõitude mullete ehitamiseks). Seejärel saadud alus tasandatakse ja tihendatakse ning rajatakse sama kruusast katendikonstruktsioon, mis Koeri tee rekonstrueeritavale lõigule. Mahasõidukoha kruusast katendikonstruktsiooni rajamisega samaaegselt rajatakse ka 25m ulatuses rekonstrueeritava mahasõidukohaga piirnevale kohalikule teele "Kidise-Kanamardi tee" purustatud kruusast positsioon nr. 6 uus kulumiskiht paksusega 0,10m ja pealt laiusega 5,00m.

Tee ehitamisega samaaegselt toimub ristmike, mahasõidu- ja tagasipööramisekohtade rekonstrueerimine ja uute rajamine. Ristmike ja tagasipööramisekoha katendikonstruktsioon peab vastama antud tee pikettide vahemikus ette nähtud tee katendikonstruktsioonile ehk kõik katendikonstruktsiooni kihid peavad olema samad, mis rekonstrueeritaval / ehitataval teel. Mahasõidukoha rajamisel tuleb kasutada samu geosünteete, mis on antud teelõigul ning samuti peab vastama mahasõidukoha ühekihilise sorteeritud kruusa positsioon nr. 4 katendikihi paksus antud teelõigu summaarsele katendikihtide paksusele.

Ehitatava Koeri tee lõppu ehk lõpeb kvartalite VR087/VR084 ja VR088/VR085 vahelisel sihil on ette nähtud tagasipööramisekoha rajamine vastavalt maaparandusrajatiste tüüpjoonisele „T-kujuline tagasipööramise koht – TP-T“. Koeri tee rekonstrueeritaval ja ehitataval lõigul on ette nähtud ka ol.olevate kruuskattega ja katteta mahasõidukohtade rekonstrueerimine ja täiendavate mahasõidukohade rajamine. Mahasõidukohtade rekonstrueerimise ja rajamise käigus on ette nähtud maaparandusrajatiste tüüpjoonise „Mahasõit põllule – M3“ (10tk) kohaste mahasõidukohade rajamine.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (sorteeritud kruus positsioon nr 3) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Vesine OÜ** poolt koostatud „Koeri metsakuivenduse rekonstrueerimine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Ülo Lindjärv tel: 505 0744; e-post [ulo.lindjarv@rmk.ee](mailto:ulo.lindjarv@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt